pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-นายอาคม เติมพิทยาไพสิฐ รัฐมนตรีว่าการกระทรวงคมนาคม เป็นประธานพิธีปล่อยขบวนรถอำนวยความสะดวกและปลอดภัยเทศกาลสงกรานต์ 2560
วันพุธที่ 12 เมษายน 2560
นายอาคม เติมพิทยาไพสิฐ รัฐมนตรีว่าการกระทรวงคมนาคม เป็นประธานพิธีปล่อยขบวนรถอํานวยความสะดวกและปลอดภัยเทศกาลสงกรานต์ 2560
นายอาคม เติมพิทยาไพสิฐ รัฐมนตรีว่าการกระทรวงคมนาคม เป็นประธานพิธีปล่อยขบวนรถรณรงค์อํานวยความสะดวกและปลอดภัยช่วงเทศกาลสงกรานต์ 2560 เพื่อสร้างความเชื่อมั่นในการเดินทางให้กับประชาชน ภายใต้หัวข้อ “ขับขี่ปลอดภัยบนทางหลวงชนบท” ในวันที่ 12 เมษายน 2560
โดยมี นายชาติชาย ทิพย์สุนาวี ปลัดกระทรวงคมนาคม นายพิศักดิ์ จิตวิริยะวศิน อธิบดีกรมทางหลวงชนบท คณะผู้บริหาร เจ้าหน้าที่กรมทางหลวงชนบท และสื่อมวลชน เข้าร่วมงาน ณ กรมทางหลวงชนบท บางเขน กรุงเทพฯ
นายอาคม เติมพิทยาไพสิฐ กล่าวว่า กระทรวงฯ ได้มอบให้หน่วยงานที่เกี่ยวข้องเตรียมพร้อมรองรับการเดินทางของประชาชนช่วงเทศกาลสงกรานต์ 2560 โดยมีเป้าหมายลดสถิติการเกิดอุบัติเหตุ ลดจํานวนผู้บาดเจ็บและเสียชีวิต เพื่อการเดินทางอย่างมี “ความสุข สะดวก และปลอดภัย” สําหรับในส่วนของกรมทางหลวงชนบท (ทช.) ได้ตรวจสอบและแก้ไขพื้นที่จุดเสี่ยง ทางร่วม ทางแยก จุดกลับรถ ทางเลี่ยงทางลัด ป้ายบอกทาง/แนะนําเส้นทาง รวมทั้งจัดตั้งศูนย์ประสานงานและจุดให้บริการ รายงานสภาพการจราจร Online แบบ Real Time จัดรถบริการให้ความช่วยเหลือเมื่อเกิดอุบัติเหตุหรือรถเสีย ตลอดจนตรวจสอบเครื่องหมายป้ายจราจร และไฟฟ้าแสงสว่างให้อยู่ในสภาพพร้อมใช้งาน
นายพิศักดิ์ จิตวิริยะวศิน กล่าวว่า ทช. ได้จัดทําแผนบูรณาการป้องกันและลดอุบัติเหตุทางถนนช่วงเทศกาลสงกรานต์ 2560 ภายใต้หัวข้อ “ขับขี่ปลอดภัยบนทางหลวงชนบท” เพื่อเป็นแนวทางปฏิบัติทั้งส่วนกลางและส่วนภูมิภาค โดยเฉพาะการอํานวยความสะดวกและปลอดภัยในการเดินทาง และการบูรณาการร่วมกับหน่วยงานในพื้นที่ เพื่อร่วมป้องกันและลดอุบัติเหตุทางถนน การติดตั้งเครื่องหมายเตือน ป้ายแนะนําเส้นทางเลี่ยง และไฟสัญญาณจราจรเป็นระยะ ๆ ให้ชัดเจนทั่วประเทศ โดยช่วงควบคุมเข้มข้น ระหว่างวันที่ 11 - 18 เมษายน 2560 ทช. ได้ขอความร่วมมือให้ผู้รับจ้างหยุดดําเนินการก่อสร้าง เพื่อคืนผิวจราจรให้ประชาชนเดินทางได้อย่างสะดวกและปลอดภัยมากที่สุด รวมทั้งจัดตั้งศูนย์ความปลอดภัยกรมทางหลวงชนบท และบริการสายด่วน 1146 ศูนย์ความปลอดภัยระดับสํานัก จํานวน 18 ศูนย์ ระดับจังหวัด จํานวน 76 ศูนย์ และจัดตั้งหน่วยบริการประชาชนทางหลวงชนบททั้ง 76 จังหวัด ทั่วประเทศ
ทั้งนี้ ทช. ได้รณรงค์ขับขี่ปลอดภัยบนสายทางหลวงชนบท โดยจัดทําคลิปเสียงสปอต เพื่อเปิดบนรถ Mobile Unit ของ ทช. จํานวน 94 คัน ทั่วประเทศ รวมทั้งขอความร่วมมือประชาชนใส่ใจเพื่อนร่วมทางด้วยการ “ขับรถช้า เปิดไฟหน้า คาดเข็มขัดนิรภัย” ตามนโยบายของกระทรวงฯ ศึกษาเส้นทางและเช็คสภาพรถก่อนออกเดินทาง ใช้ความระมัดระวังในการขับขี่ ไม่ประมาท เมาไม่ขับ และสวมหมวกนิรภัยทุกครั้งก่อนใช้รถ โดยสามารถสอบถามเส้นทางเลี่ยงของ ทช. ได้ที่ สายด่วน 1146 ตลอด 24 ชั่วโมง หรือ www.drr.go.th สํานักอํานวยความปลอดภัย ทช.
รัฐบาลไทย-ข่าวทำเนียบรัฐบาล-รมว.ดิจิทัลฯ เยี่ยมชมโครงการเคเบิลใต้น้ำระหว่างประเทศ AAE-1 ที่จังหวัดสตูล
วันศุกร์ที่ 28 เมษายน 2560
รมว.ดิจิทัลฯ เยี่ยมชมโครงการเคเบิลใต้น้ําระหว่างประเทศ AAE-1 ที่จังหวัดสตูล
รมว.ดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) นําคณะผู้บริหารและสื่อมวลชนเยี่ยมชมโครงการเคเบิลใต้น้ําระหว่างประเทศ AAE-1 (Asia-Africa-Europe1) โดยบริษัท ทีโอที จํากัด (มหาชน) รัฐวิสาหกิจในสังกัดกระทรวงดิจิทัลฯ ได้ร่วมกับกลุ่มลงทุนจากบริษัทโทรคมนาคมชั้นนําระหว่างประเทศ ดําเนินการก่อสร้างเคเบิลใต้น้ําความจุสูงระบบแรกที่มีเส้นทางหลักผ่านประเทศไทย เพื่อเชื่อมโยงไปยัง 17 ประเทศ และเพิ่มวงจรระหว่างประเทศรองรับบรอดแบนด์ของประเทศไทย ให้มีความหลากหลายและเพียงพอต่อการใช้งานในปัจจุบันและอนาคตระยะยาว สําหรับระบบ AAE-1 ถือเป็นเคเบิลใต้น้ําระหว่างประเทศ 1 ใน 3 ระบบ ที่ ทีโอที ได้รับอนุมัติจากคณะรักษาความสงบแห่งชาติ (คสช.) เมื่อปี 2557 ปัจจุบันมีความคืบหน้าโดยรวมมากกว่า 85 เปอร์เซ็นต์ กําหนดเปิดใช้งานในส่วนของเส้นทางประเทศไทย-สิงคโปร์ และไทย - ฝรั่งเศส ในไตรมาสสองของปี 2560 นอกจากจะนํามาใช้เพื่อเพิ่มคุณภาพการให้บริการบรอดแบนด์อินเทอร์เน็ตของลูกค้าแล้ว ยังมีแผนให้บริการวงจรระหว่างประเทศแก่ผู้ให้บริการรายอื่นๆ เพื่อสนับสนุนนโยบายไทยแลนด์ 4.0 ของรัฐบาล และเป็นช่องทางให้ผู้คนทั่วโลกสามารถเข้าถึงข้อมูลด้านต่าง ๆ ของประเทศไทย เช่น สถานที่ท่องเที่ยว สินค้าตามหมู่บ้านชนบทต่าง ๆ ของไทย ฯลฯ ซึ่งจะช่วยเพิ่มโอกาสในการสร้างรายได้ และยกระดับคุณภาพชีวิตของประชาชนทั้งประเทศให้ดีขึ้นอีกด้วย ณ สถานีเคเบิล ใต้น้ําปากบารา ตําบลปากน้ํา อําเภอละงู จังหวัดสตูล เมื่อวันที่ 21 เมษายน 2560
*********************
รัฐบาลไทย-ข่าวทำเนียบรัฐบาล-นายกฯ กระตุ้นภาคเอกชนและมหาวิทยาลัยร่วมขับเคลื่อนประเทศด้วยงานวิจัยและนวัตกรรม แนะก้าวข้าม Comfort zone เปลี่ยนประเทศไทยให้ก้าวหน้า ชี้รัฐพร้อมสนับสนุนอย่างเต็มที่
วันเสาร์ที่ 5 สิงหาคม 2560
นายกฯ กระตุ้นภาคเอกชนและมหาวิทยาลัยร่วมขับเคลื่อนประเทศด้วยงานวิจัยและนวัตกรรม แนะก้าวข้าม Comfort zone เปลี่ยนประเทศไทยให้ก้าวหน้า ชี้รัฐพร้อมสนับสนุนอย่างเต็มที่
นายกฯ กระตุ้นภาคเอกชนและมหาวิทยาลัยร่วมขับเคลื่อนประเทศด้วยงานวิจัยและนวัตกรรม แนะก้าวข้าม Comfort zone เปลี่ยนประเทศไทยให้ก้าวหน้า ชี้รัฐพร้อมสนับสนุนอย่างเต็มที่
วันนี้ (5 สิงหาคม 2560) พลเอก ประยุทธ์ จันทร์โอชา นายกรัฐมนตรีได้กล่าวถึงอุปสรรคในการพัฒนาประเทศอย่างหนึ่งโดยระบุว่า แม้ประเทศไทยจะโชคดีเพราะตั้งอยู่ในภูมิประเทศที่มีความอุดมสมบูรณ์ แต่ก็เป็นข้อจํากัดที่ทําให้คนไทยติดอยู่กับความสุขสบาย (Comfort zone) ไม่กล้าเสี่ยง หรือเปลี่ยนแปลงพฤติกรรมใหม่ ๆ เช่น เกษตรกรนิยมปลูกพืชชนิดเดิมซ้ํา ๆ ภาคเอกชนไม่กล้าที่จะลงทุนเพื่ออนาคต โดยมักคํานึงถึงผลกําไรระยะสั้นเพื่อให้อยู่รอดเท่านั้น เช่นเดียวกับมหาวิทยาลัยที่มักมุ่งเน้นผลิตงานวิจัยที่ไม่ยุ่งยากซับซ้อน”
“นายกฯ ต้องการให้มหาวิทยาลัยวิจัยของไทยแสดงตัวออกมาร่วมสร้างชาติด้วยการสร้างงานวิจัยที่ตอบโจทย์ 10 อุตสาหกรรมเป้าหมาย ส่วนภาคธุรกิจเอกชนหรือภาคอุตสาหกรรมก็จะต้องลงทุนกับการวิจัยและพัฒนาให้มากขึ้น และใช้ประโยชน์จากนักวิจัยในมหาวิทยาลัยไปร่วมคิดและปฏิบัติงาน (Talent mobility) ในองค์กร เพื่อต่อยอดสร้างนวัตกรรม ผลิตสินค้าและบริการที่มีมูลค่าสูงขึ้น สามารถแข่งขันกับต่างประเทศได้”
ทั้งนี้ นายกรัฐมนตรีเน้นย้ําว่า รัฐบาลพยายามอย่างมากที่จะผลักดันให้ประเทศก้าวพ้นจากกับดักรายได้ปานกลาง เป็นประเทศที่มีรายได้สูง ด้วยการวางกลไกและออกมาตรการต่าง ๆ ที่ส่งเสริมการนํางานวิจัยและนวัตกรรมไปใช้ประโยชน์อย่างจริงจัง เช่น การใช้อํานาจตาม ม.44 ปฏิรูประบบวิจัยของประเทศทั้งระบบ ตั้งสภานโยบายวิจัยและนวัตกรรมแห่งชาติ เพื่อบูรณาการการทํางานของหน่วยงานวิจัยต่าง ๆ ให้ประสานสอดคล้องและไม่ซ้ําซ้อนกัน
นอกจากนี้ ยังออกมาตรการยกเว้นภาษีเงินได้นิติบุคคลร้อยละ 300 ให้ผู้ประกอบการสามารถนําค่าใช้จ่ายจากการวิจัยและพัฒนาเทคโนโลยีและนวัตกรรมไปขอยกเว้นภาษีได้สูงสุด 3 เท่าของที่จ่ายจริง การจัดทําบัญชีนวัตกรรมและสิ่งประดิษฐ์ไทยให้ภาคเอกชนนําไปใช้ประโยชน์ การส่งเสริมธุรกิจสตาร์ทอัพ โครงการเน็ตประชารัฐที่ช่วยสร้างพื้นฐานด้านเทคโนโลยีให้กับชุมชน การจัดตั้งกองทุนเพิ่มขีดความสามารถ (Competitiveness Fund) ช่วยสนับสนุนทุนให้ภาคเอกชน กระตุ้นให้เกิดการลงทุนเพิ่มขึ้น เป็นต้น
“นายกฯ ยังมีแนวคิดด้วยว่า การพัฒนาโครงการระเบียงเศรษฐกิจภาคตะวันออก (EEC) ที่นักลงทุนต่างชาติให้ความสนใจมากนั้น ทุกภาคส่วนควรใช้โอกาสนี้สร้างการลงทุน โดยเฉพาะด้านการเกษตร อาหาร เทคโนโลยีชีวภาพ คอมพิวเตอร์ ที่ประเทศไทยมีจุดแข็ง อย่างไรก็ตาม การทํางานของรัฐบาลเพียงฝ่ายเดียวอาจไม่ประสบความสําเร็จ จึงขอความร่วมมือจากสภานโยบายวิจัยและนวัตกรรม มหาวิทยาลัย และภาคธุรกิจเอกชนในการปรับวิธีคิด เปลี่ยนรูปแบบการทํางาน เพื่อให้บรรลุเป้าหมายร่วมกัน
********************************
รัฐบาลไทย-ข่าวทำเนียบรัฐบาล-รมว.รง.เดินหน้า ช่วยเหลือผู้ประกันตนสุดๆ ทุกรูปแบบ [กระทรวงแรงงาน]
วันอังคารที่ 31 มีนาคม 2563
รมว.รง.เดินหน้า ช่วยเหลือผู้ประกันตนสุดๆ ทุกรูปแบบ [กระทรวงแรงงาน]
หม่อมราชวงศ์จัตุมงคล โสณกุล รัฐมนตรีว่าการกระทรวงแรงงาน เดินหน้าช่วยเหลือแรงงาน ผู้ประกันตน สั่งการสํานักงานประกันสังคมออกมาตรการเยียวยาเร่งด่วน และปรับปรุงมาตรการเพื่อให้สอดคล้องกับสถานการณ์ภาวะวิกฤตการแพร่ระบาดจากเชื้อไวรัสโควิด-19 อย่างต่
หม่อมราชวงศ์จัตุมงคลฯ เปิดเผยว่า นับตั้งแต่เกิดภาวะพบผู้ติดเชื้อโควิด-19 ในประเทศไทย จนกระทั่งยกระดับสถานการณ์เป็นภาวะวิกฤต ตนได้สั่งการทุกหน่วยงานในกระทรวงแรงงาน ให้วางมาตรการเพื่อช่วยเหลือแรงงาน ซึ่งในส่วนของสํานักงานประกันสังคมมาตรการที่ออกมา และผ่านคณะรัฐมนตรีไปแล้วคือ
1. การลดอัตราเงินสมทบนายจ้าง และลูกจ้างมาตรา 33, 39
- ผู้ประกันตนได้รับประโยชน์รวมทั้งสิ้น 13,346,143 ราย
2. การขยายระยะเวลาการนําส่งเงินสมทบให้แก่นายจ้าง และผู้ประกันตนมาตรา 33, 39
- นายจ้างได้รับประโยชน์ 488,226 ราย
- ผู้ประกันตนมาตรา 39 ได้รับประโยชน์ 1,653,714 ราย
3. การเพิ่มสิทธิประโยชน์กรณีว่างงานอันเนื่องมาจากเหตุสุดวิสัย ทั้งยังเพิ่มสิทธิไปถึง กรณีว่างงานเนื่องมาจากกรณีถูกเลิกจ้าง และลาออกเอง
4. การส่งเสริมให้มีการจ้างงาน โดยขยายระยะเวลาโครงการสินเชื่อเพื่อส่งเสริมการจ้างงาน วงเงิน 30,000 ล้านบาท
5. การดูแลรักษา ให้สํานักงานประกันสังคมดําเนินการ เพิ่มสิทธิการรักษาแก่ผู้ประกันตนที่อยู่ในกลุ่มเสี่ยง และผู้ประกันตนที่ป่วยด้วยโรคติดเชื้อ โควิด-19 เท่าเทียมกับการรักษาทั้ง 3 กองทุน
หม่อมราชวงศ์จัตุมงคลฯ กล่าวต่อว่า มาตรการดังกล่าวได้ดําเนินการแล้ว เหลือเพียงกระบวนการบังคับใช้แต่จากการติดตามสถานการณ์อย่างใกล้ชิด พบว่าสถานการณ์แพร่กระจายของไวรัส ยังคงต่อเนื่อง ตนยังได้ปรับเพิ่มมาตรการเพื่อช่วยเหลือแรงงาน และผู้ประกันตนเพิ่มมากขึ้น ล่าสุด เมื่อวันอาทิตย์ที่ 29 มีนาคม 2563 ตนได้ประชุมวางหลักการแก้กฎกระทรวงเพื่อเยียวยาลูกจ้าง ผู้ประกันตน กําหนดหลักเกณฑ์เพื่อให้ผู้ประกันตนมีสิทธิได้รับประโยชน์ทดแทนในกรณีว่างงานจากเหตุสุดวิสัยไม่ต่ํากว่าเดือนละ 5,000 บาท ซึ่งในเรื่องนี้จะนําเข้าที่ประชุมคณะรัฐมนตรีเพื่อพิจารณาโดยเร็วที่สุด
ในการนี้ ผู้สื่อข่าวยังสอบถาม นายทศพล กฤตวงศ์วิมาน เลขาธิการสํานักงานประกันสังคม กรณีการนําส่งเงินสมทบของสถานประกอบการ และผู้ประกันตน รวมทั้งการยื่นขอรับสิทธิประโยชน์ ในสถานการณ์แพร่ระบาดของเชื้อไวรัสโควิด-19 อย่างไรให้ปลอดภัย นายทศพลฯ ได้ชี้แจงว่า สํานักงานประกันสังคมมีช่องทางให้บริการทางอิเล็กทรอนิกส์ ในการที่สถานประกอบการ และผู้ประกันตน สามารถเข้าไปใช้บริการได้ รายละเอียดปรากฏอยู่ใน www.sso.go.th
รัฐบาลไทย-ข่าวทำเนียบรัฐบาล-‘มนัญญา’ เดินหน้าลุยต่อ สุ่มตรวจ 3 สารเคมีนำเข้า
วันพฤหัสบดีที่ 3 ตุลาคม 2562
‘มนัญญา’ เดินหน้าลุยต่อ สุ่มตรวจ 3 สารเคมีนําเข้า
‘มนัญญา’ เดินหน้าลุยต่อ สุ่มตรวจ 3 สารเคมีนําเข้า เตรียมรวบรวมข้อมูลแน่น สู่แนวทางแบนสารพิษในปี 62 ให้เห็นผล
นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ เปิดเผยภายหลังลงพื้นที่ติดตามการแก้ไขปัญหาสารเคมีเกษตร 3 ชนิด ได้แก่ พาราควอต คลอร์ไพริฟอส และไกลฟอเซต หลังมีการระงับใบอนุญาต และไม่มีการต่ออายุใบอนุญาตนําเข้าสารทั้ง 3 ชนิด ตั้งแต่วันที่ 30 มิ.ย.ที่ผ่านมา เพื่อแบนสารดังกล่าวให้หมดไปภายในปี 2562 โดยสุ่มตรวจบริษัทผู้ผลิต นําเข้า และจําหน่าย ในนิคมอุตสาหกรรมบางปู จ.สมุทรปราการ จากนั้นเดินทางไปยังบริษัทเดียวกันอีกแห่งในพื้นที่ เขตบางพลัด จ.กรุงเทพฯ ว่า วันนี้ได้เดินทางเพื่อมาตรวจสอบการนําเข้าสินค้าและวัตถุอันตรายทางการเกษตร จากการตรวจสอบเบื้องต้น ได้ขอตรวจใบอนุญาตทั้ง 3 สาร ซึ่งบริษัทให้ความร่วมมือเป็นอย่างดี จากข้อมูลของบริษัทในนิคมอุตสาหกรรม ระบุว่าปี 2561 มีการนําเข้าพาราควอต 580,000 กก. ส่วนปี 2562 ไม่มีตัวเลขแจ้งการนําเข้า แต่มีสตอกสารพาราควอตอยู่300,000 กก. โดยรับซื้อมาจากบริษัทภายในประเทศ ขณะที่ปี 2562 มีการนําเข้าไกลโฟเซต 500,000 กิโลกรัม เหลือสตอก 270,000 กิโลกรัม ส่วนบริษัทที่ 2 เป็นบริษัทในเครือเดียวกัน ไม่มีสตอกสารเคมีคงค้าง โดยที่ผ่านมากรมวิชาการเกษตรจะเป็นคนกําหนดโควต้าสารเคมีดังกล่าว
“การลงพื้นที่วันนี้ เป็นการติดตามต่อเนื่องจากครั้งที่แล้ว จุดประสงค์หลักคือต้องการตรวจสอบตัวเลขสตอกสารเคมีที่แท้จริง เพื่อไม่ให้ข้อมูลซ้ําซ้อนกัน อีกทั้งจากการสอบถามข้อมูลของผู้ประกอบการพบว่า การส่งออก 3 สารเคมีไปต่างประเทศ ได้รับการยกเว้นภาษีนําเข้า เพราะเป็นการให้เกษตรกรนํามาใช้ประโยชน์ และช่วยลดต้นทุนการผลิต ขณะที่การส่งออกก็ไม่เสียภาษี ดังนั้นตนจึงมองว่าเกษตรกรไม่ได้ผลประโยชน์ใดๆ จึงอาจเสนอแนวทางเก็บภาษีแก่ผู้ส่งออกสารเคมีดังกล่าว และนําเงินภาษีมาใช้ส่งเสริมโครงการที่เป็นประโยชน์กับเกษตรกร อาทิ โครงการเกษตรอินทรีย์” นางสาวมนัญญา กล่าว
ทั้งนี้ จะรวบรวมข้อมูลจากการลงพื้นที่ทั้งหมด โดยต้องตรวจสอบให้ชัดเจนอีกครั้ง ก่อนจะนําไปเสนอพิจารณาในการประชุมวันจันทร์นี้ เพื่อดําเนินการหาแนวทางในการยกเลิกสารเคมีดังกล่าวต่อไป
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-กรมบัญชีกลางติดตามเร่งรัดการใช้จ่ายเงินงบปี 62 ของทุกหน่วยงานให้เป็นไปตามเป้า
วันจันทร์ที่ 18 มีนาคม 2562
กรมบัญชีกลางติดตามเร่งรัดการใช้จ่ายเงินงบปี 62 ของทุกหน่วยงานให้เป็นไปตามเป้า
กรมบัญชีกลางกระตุ้นให้หัวหน้าส่วนราชการ รัฐวิสาหกิจ และผู้ว่าราชการจังหวัด เร่งรัดใช้จ่ายงบประมาณให้เป็นไปตามเป้าหมาย โดยให้ทีมงานส่วนกลางและส่วนภูมิภาค (คลังเขต+คลังจังหวัด) ติดตามเร่งรัดการใช้จ่ายเงินงบประมาณรายจ่ายประจําปีงบประมาณ 2562 อย่างใกล้ชิด
กรมบัญชีกลางกระตุ้นให้หัวหน้าส่วนราชการ รัฐวิสาหกิจ และผู้ว่าราชการจังหวัด เร่งรัดการใช้จ่ายงบประมาณให้เป็นไปตามเป้าหมาย โดยให้ทีมงานส่วนกลางและส่วนภูมิภาค (คลังเขตและคลังจังหวัด) ติดตามเร่งรัดการใช้จ่ายเงินงบประมาณรายจ่าย ประจําปีงบประมาณ 2562 อย่างใกล้ชิด
นางสาวสุทธิรัตน์ รัตนโชติ อธิบดีกรมบัญชีกลาง เปิดเผยว่า กรมบัญชีกลางได้ติดตามข้อมูลผลการใช้จ่ายเงินงบประมาณรายจ่าย ประจําปีงบประมาณ พ.ศ. 2562 โดยใช้ข้อมูลมูลค่าใบสั่งซื้อสั่งจ้าง (Purchasing Order : PO) รวมกับผลการเบิกจ่ายเงินงบประมาณจากระบบ GFMIS ตั้งแต่วันที่ 1 ตุลาคม 2561 – 8 มีนาคม 2562 ปรากฏว่า งบประมาณทั้งสิ้น 3,000,000 ล้านบาท มีการใช้จ่ายแล้ว จํานวนทั้งสิ้น 1,591,763 ล้านบาท คิดเป็นร้อยละ 53.06 ซึ่งต่ํากว่าเป้าหมายร้อยละ 0.94 (เป้าหมายไตรมาส 2 ร้อยละ 54.00) โดยมีรายจ่ายลงทุน จํานวน 646,433 ล้านบาท มีการใช้จ่ายแล้ว จํานวนทั้งสิ้น 316,493 ล้านบาท คิดเป็นร้อยละ 48.96 สูงกว่าเป้าหมาย 3.96 (เป้าหมายไตรมาส 2 ร้อยละ 45.00) และรายจ่ายประจํา จํานวน 2,353,567 ล้านบาท มีการใช้จ่ายแล้ว จํานวน 1,275,270 ล้านบาท คิดเป็นร้อยละ 54.18 ต่ํากว่าเป้าหมายร้อยละ 2.82 (เป้าหมายไตรมาส 2 ร้อยละ 57.00)
อธิบดีกรมบัญชีกลาง กล่าวเพิ่มเติมว่า ได้มีหนังสือถึงหัวหน้าส่วนราชการ รัฐวิสาหกิจ ผู้ว่าราชการจังหวัดทุกจังหวัดเพื่อให้ทุกหน่วยงานเร่งรัดการดําเนินการ รวมทั้งบริหารจัดการให้การดําเนินการเป็นไปตามแผนปฏิบัติการ และแผนการใช้จ่ายงบประมาณ โดยได้จัดเจ้าหน้าที่กรมบัญชีกลางเพื่อเป็นผู้ประสานงานระหว่างกรมบัญชีกลาง กับส่วนราชการ โดยจะประสานงานและเข้าร่วมประชุมกับคณะกรรมการหรือคณะทํางานในการติดตามเร่งรัดการเบิกจ่ายเงินงบประมาณของหน่วยงานต่าง ๆ สําหรับในส่วนภูมิภาคได้สั่งการให้คลังเขต 1 – 9 และคลังจังหวัด 76 จังหวัด กํากับติดตามการใช้จ่ายงบประมาณของหน่วยงานในพื้นที่รับผิดชอบ รวมทั้งให้คําปรึกษาแนะนํา สนับสนุนข้อมูล และช่วยแก้ไขปัญหาอุปสรรคต่าง ๆ ที่จะมีผลกระทบให้การใช้จ่ายงบประมาณไม่เป็นไปตามเป้าหมาย
อธิบดีกรมบัญชีกลาง กล่าวในตอนท้ายว่า กรมบัญชีกลางยังคงเร่งรัดการใช้จ่ายเงินงบประมาณให้เป็นไปตามเป้าหมายอย่างต่อเนื่องภายใต้มาตรการดังกล่าว เพื่อให้มีเม็ดเงินหมุนเวียนเข้าสู่ระบบเศรษฐกิจภายในประเทศมากยิ่งขึ้น
รัฐบาลไทย-ข่าวทำเนียบรัฐบาล-กระทรวงยุติธรรม เพิ่มศักยภาพด้านการบริหารจัดการข้อมูลขนาดใหญ่ด้วยเทคโนโลยี Big Data
วันเสาร์ที่ 22 กันยายน 2561
กระทรวงยุติธรรม เพิ่มศักยภาพด้านการบริหารจัดการข้อมูลขนาดใหญ่ด้วยเทคโนโลยี Big Data
กระทรวงยุติธรรม เพิ่มศักยภาพด้านการบริหารจัดการข้อมูลขนาดใหญ่ด้วยเทคโนโลยี Big Data
ในวันเสาร์ที่ ๒๒ กันยายน ๒๕๖๑ เวลา ๐๙.๐๐ น. ณ ห้องสัมมนา ๐๑ วิทยาลัยกิจการยุติธรรม สถาบันพัฒนาบุคลากรในกระทรวงยุติธรรม อาคารรัฐประศาสนภักดี ศูนย์ราชการเฉลิมพระเกียรติฯ พลอากาศเอกประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม เป็นประธานเปิดโครงการฝึกอบรมเชิงปฏิบัติการ “การบริหารจัดการข้อมูลขนาดใหญ่ด้วยเทคโนโลยี Big Data มาประยุกต์ใช้กับกระทรวงยุติธรรม” หลักสูตรเทคโนโลยี Big Data สําหรับผู้บริหารกระทรวงยุติธรรม โดยมีผู้บริหารกระทรวงยุติธรรม และหัวหน้าหน่วยเทคโนโลยีสารสนเทศในสังกัดกระทรวงยุติธรรม เข้าร่วมฯ ซึ่งมีอาจารย์ธีรณี อจลากุล พร้อมทีมงานจากศูนย์ Big Data Experience มหาวิทยาลัยเทคโนโลยีพระจอมเกล้าธนบุรี เป็นผู้บรรยาย เพื่อสร้างความรู้ความเข้าใจเกี่ยวกับเทคโนโลยี Big Data สําหรับการนําไปใช้ในการบริหารจัดการ และประยุกต์ใช้ในกระบวนการยุติธรรมทางอาญา เช่น การสืบสวน การฟ้องร้อง การพิจารณาคดี และการลงโทษ ได้อย่างมีประสิทธิภาพมากขึ้น
ในโอกาสนี้ พลอากาศเอกประจินฯ กล่าวว่า การจัดทํา Data Center ให้มีมาตรฐานเดียวกัน จะต้องมีความพร้อมทางด้าน Software Hardware และด้านความปลอดภัย แม้ว่าหน่วยงานต่างๆ จะมีเนื้องานเฉพาะด้านที่แตกต่างกัน แต่จําเป็นที่จะต้องมีมาตรฐานกลาง เพื่อเชื่อมโยงการทํางานกันให้ได้อย่างรอบด้านและครอบคลุม และเชื่อมั่นว่าภายในปี พ.ศ. ๒๕๖๓ เราจะสามารถผลักดันให้ทุกหน่วยงานเป็น E-Government ได้จริง
นอกจากนี้ ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม กล่าวว่า การดําเนินงานด้วยเทคโนโลยี Big Data ในหน่วยงานกระทรวงยุติธรรมนั้น เร่งผลักดันในงานด้านกลุ่มภารกิจพัฒนาพฤตินิสัย โดยนําฐานข้อมูลที่มีมาวิเคราะห์ เพื่อทํานายโอกาสในการกลับมากระทําความผิดซ้ําของบุคคล โดยคาดว่าหากมีการประยุกต์ใช้เทคโนโลยี Big Data อย่างเต็มศักยภาพ จะสามารถลดอัตราบุคคลที่กลับมากระทําผิดซ้ําได้มากขึ้น
รวมทั้ง การใช้งานในด้านการซื้อขายที่ดิน หรืออสังหาริมทรัพย์ เมื่อนําเทคโนโลยี Big Data มาใช้จะสามารถทํานายระบุวันที่ควรขายอสังหาริมทรัพย์เหล่านั้นให้ได้ผลดีมากขึ้นอีกด้วย
รัฐบาลไทย-ข่าวทำเนียบรัฐบาล-กสร. ร่วมกับศาลแรงงานกลางให้บริการสัญจรทั่วกรุง อำนวยความยุติธรรมแก่แรงงานที่กระทบโควิด-19 [กระทรวงแรงงาน]
วันพุธที่ 17 มิถุนายน 2563
กสร. ร่วมกับศาลแรงงานกลางให้บริการสัญจรทั่วกรุง อํานวยความยุติธรรมแก่แรงงานที่กระทบโควิด-19 [กระทรวงแรงงาน]
กสร. ร่วมกับศาลแรงงานกลางให้บริการสัญจรทั่วกรุง อํานวยความยุติธรรมแก่แรงงานที่กระทบโควิด-19
นายอภิญญา สุจริตตานันท์ อธิบดีกรมสวัสดิการและคุ้มครองแรงงาน (กสร.) เปิดเผยว่า โครงการ “ศาลแรงงานเคลื่อนที่” เป็นโครงการที่ กสร. ร่วมกับศาลแรงงานกลางจัดขึ้น เพื่อให้บริการสร้างการรับรู้และเข้าใจถึงสิทธิหน้าที่ของนายจ้างและลูกจ้างตามกฎหมายแรงงาน ในรูปแบบของศูนย์บริการด้านกฎหมายเคลื่อนที่ โดยจะให้บริการให้คําปรึกษา ไกล่เกลี่ยก่อนฟ้อง การรับคําฟ้องแก่นายจ้าง ลูกจ้าง และประชาชนที่ได้รับผลกระทบจากสถานการณ์การแพร่ระบาดของโรคโควิด -19 ภายใต้ชื่อ “คลินิกศาลแรงงานร่วมใจ วิถีใหม่-สู้ภัย โควิด” เพื่อลดภาระค่าใช้จ่าย และลดการเดินทางมายังศาลของประชาชน ซึ่งจะเปิดให้บริการครั้งแรก ณ สํานักงานสวัสดิการและคุ้มครองแรงงานกรุงเทพมหานครพื้นที่ 5 เขตดินแดง (สรพ. 5) ในวันที่ 17 มิถุนายนนี้ ครั้งที่ 2 วันที่ 22 มิถุนายน ณ สรพ.3 (เขตประเวศ) ครั้งที่ 3 วันที่ 3 กรกฎาคม ณ สรพ.10 (เขตมีนบุรี) ครั้งที่ 4 วันที่ 13 กรกฎาคม ณ สรพ.7 (เขตตลิ่งชัน) ครั้งที่ 5 วันที่ 3 สิงหาคม ณ สรพ.3 (เขตประเวศ) ครั้งที่ 6 วันที่ 11 สิงหาคม ณ สรพ.10 (เขตมีนบุรี) ครั้งที่ 7 วันที่ 1 กันยายน ณ สรพ.8 (เขตพระนคร) และครั้งสุดท้ายในวันที่ 15 กันยายน ณ สรพ.5 (เขตดินแดง)
อธิบดี กสร. กล่าวต่อไปว่า โครงการดังกล่าวเป็นประโยชน์อย่างยิ่งต่อนายจ้าง ลูกจ้าง และประชาชนที่มีข้อสงสัยหรือต้องการความชัดเจนในการปฏิบัติตามกฎหมายแรงงาน รวมทั้งเป็นการบรรเทาความเดือดร้อน ของนายจ้าง ลูกจ้างจากสถานการณ์โควิด-19 นํามาซึ่งความร่วมมือ ร่วมใจให้ผ่านพ้นวิกฤติดังกล่าวไปได้ด้วยดี จึงขอเชิญชวนผู้สนใจใช้บริการ “คลินิกศาลแรงงานร่วมใจ วิถีใหม่-สู้ภัยโควิด” ได้ตามวันและสถานที่ข้างต้น ทั้งนี้ สามารถสอบถามรายละเอียดเพิ่มเติมได้ที่ กองนิติการ กรมสวัสดิการและคุ้มครองแรงงาน โทรศัพท์ 0 2246 7589 หรือสายด่วน 1506 กด 3
รัฐบาลไทย-ข่าวทำเนียบรัฐบาล-กระทรวงการต่างประเทศส่งมอบชุดตรวจสอบเชื้อไวรัส COVID-19 จากประเทศจีนให้แก่ผู้แทนกระทรวงสาธารณสุข และหน้ากากอนามัยชนิด N95 ให้แก่ผู้แทนมูลนิธิชัยพัฒนา [กระทรวงการต่างประเทศ]
วันพฤหัสบดีที่ 30 เมษายน 2563
กระทรวงการต่างประเทศส่งมอบชุดตรวจสอบเชื้อไวรัส COVID-19 จากประเทศจีนให้แก่ผู้แทนกระทรวงสาธารณสุข และหน้ากากอนามัยชนิด N95 ให้แก่ผู้แทนมูลนิธิชัยพัฒนา [กระทรวงการต่างประเทศ]
กระทรวงการต่างประเทศส่งมอบชุดตรวจสอบเชื้อไวรัส COVID-19 จากประเทศจีนให้แก่ผู้แทนกระทรวงสาธารณสุข และหน้ากากอนามัยชนิด N95 ให้แก่ผู้แทนมูลนิธิชัยพัฒนา
เมื่อวันที่ 29 เมษายน 2563 กรมเศรษฐกิจระหว่างประเทศได้ส่งมอบชุดตรวจสอบเชื้อไวรัส COVID-19 จํานวน 42 กล่อง (ตรวจได้ 2,016 คน) ซึ่งได้รับบริจาคจากบริษัท Beijing Applied Biological Technologies จํากัด ซึ่งเป็นบริษัทด้านอุปกรณ์ทางการแพทย์ในกรุงปักกิ่ง ให้แก่ผู้แทนกระทรวงสาธารณสุข
และในวันเดียวกันนั้น กรมเศรษฐกิจระหว่างประเทศได้ส่งมอบหน้ากากอนามัยชนิด N95 จํานวน 20,001 ชิ้น ให้แก่ผู้แทนมูลนิธิชัยพัฒนา
ทั้งนี้ ผู้บริจาคทั้งสองรายการได้ส่งมอบเวชภัณฑ์ดังกล่าวผ่านสถานเอกอัครราชทูต ณ กรุงปักกิ่ง
รัฐบาลไทย-ข่าวทำเนียบรัฐบาล-​ไทย - มาเลเซีย พร้อมส่งเสริมความร่วมมือด้านเด็ก สตรี และผู้สูงอายุ
วันพฤหัสบดีที่ 24 มกราคม 2562
​ไทย - มาเลเซีย พร้อมส่งเสริมความร่วมมือด้านเด็ก สตรี และผู้สูงอายุ
​ไทย - มาเลเซีย พร้อมส่งเสริมความร่วมมือด้านเด็ก สตรี และผู้สูงอายุ
วันนี้ (24 มกราคม 2562) เวลา 15.30 น. ดาโตะ เซอรี ดร.วัน อาซีซะฮ์ บินติ ดร.วัน อิซมาอิล (Dato’ Seri Dr. Wan Azizah binti Dr. Wan Ismail) รองนายกรัฐมนตรีและรัฐมนตรีว่าการกระทรวงการพัฒนาสตรี ครอบครัว และชุมชนมาเลเซีย เข้าเยี่ยมคารวะพลเอก ฉัตรชัย สาริกัลยะ รองนายกรัฐมนตรี ณ ห้องนารี 2 ตึกนารีสโมสร ทําเนียบรัฐบาล ในโอกาสเดินทางเยือนไทยอย่างเป็นทางการในฐานะแขกของรองนายกรัฐมนตรี โดยมีสาระสําคัญ ดังนี้
รองนายกรัฐมนตรีกล่าวต้อนรับรองนายกรัฐมนตรีมาเลเซียฯ พร้อมแสดงความยินดีที่ท่านได้เข้ามาดํารงตําแหน่งนี้และเป็นรองนายกรัฐมนตรีสตรีคนแรกของมาเลเซีย เชื่อมั่นว่ารองนายกรัฐมนตรีมาเลเซียฯ จะช่วยส่งเสริมความสัมพันธ์และความร่วมมือไทย - มาเลเซีย ให้แน่นแฟ้นมากยิ่งขึ้น ซึ่งรองนายกรัฐมนตรีมาเลเซียฯ กล่าวขอบคุณรัฐบาลไทยที่สนับสนุนความร่วมมือระหว่างกันตลอดมา หวังว่าทั้งสองประเทศจะสามารถขับเคลื่อนความสัมพันธ์ให้มีพัฒนาการคืบหน้าต่อไป
ทั้งสองฝ่ายเน้นย้ําถึงความสําคัญของประเด็นทางสังคม เห็นพ้องการส่งเสริมสถานภาพสตรีและความเท่าเทียมกันระหว่างเพศ ซึ่งรองนายกรัฐมนตรีมาเลเซียฯ ชื่นชมการทํางานของรัฐบาลไทยในประเด็นดังกล่าว เห็นได้จากการสตรีในสังคมไทยมีบทบาทมากขึ้น ทั้งในด้านเศรษฐกิจ สังคม และการเมือง
เยาวชน และสังคมผู้สูงอายุ ก็เป็นประเด็นที่ทั้งสองฝ่ายให้ความสนใจอย่างมาก โดยรองนายกรัฐมนตรีกล่าวถึงนโยบายด้านการพัฒนาและเสริมสร้างทรัพยากรมนุษย์ ตั้งแต่แรกเกิดจนถึงวัยผู้สูงอายุ โดยมุ่งเน้นให้คนไทยมีความเข้มแข็งสมบูรณ์ ทั้งด้านร่างกาย จิตใจ อารมณ์ สังคมและสติปัญญาเหมาะสมกับวัย ตลอดช่วงชีวิต รวมถึงส่งเสริมโอกาสในการพัฒนาศักยภาพของคนทุกกลุ่มวัยให้พร้อมสําหรับวิถีชีวิตในปัจจุบันและอนาคต ซึ่งรองนายกรัฐมนตรีมาเลเซียฯ เน้นย้ําว่า ประเด็นเหล่านี้เป็นปัญหาสําคัญที่ประเทศสมาชิกอาเซียนกําลังเผชิญอยู่ ประเทศสมาชิกควรเรียนรู้และแลกเปลี่ยนประสบการณ์ซึ่งกันและกัน ซึ่งจะช่วยให้ทุกฝ่ายสามารถแก้ปัญหาเหล่านี้ได้อย่างมีประสิทธิภาพและยั่งยืนยิ่งขึ้น
ในตอนท้าย รองนายกรัฐมนตรีย้ําเจตนารมณ์ของรัฐบาลไทยที่จะทํางานร่วมกับรัฐบาลมาเลเซียอย่างใกล้ชิด ยกระดับความสัมพันธ์และความร่วมมือไทย - มาเลเซีย ในทุกมิติ เพื่อประโยชน์ร่วมกันของทั้งสองประเทศรวมถึงภูมิภาคอาเซียนด้วย
รัฐบาลไทย-ข่าวทำเนียบรัฐบาล-สรุปข่าวการประชุมคณะรัฐมนตรี  5 กุมภาพันธ์ 2562
วันอังคารที่ 5 กุมภาพันธ์ 2562
สรุปข่าวการประชุมคณะรัฐมนตรี  5 กุมภาพันธ์ 2562
พลเอก ประยุทธ์  จันทร์โอชา นายกรัฐมนตรี เป็นประธานการประชุมคณะรัฐมนตรี
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงมหาดไทยออสเตรเลีย เข้าเยี่ยมคารวะรองนายกรัฐมนตรี
วันจันทร์ที่ 12 พฤศจิกายน 2561
รัฐมนตรีว่าการกระทรวงมหาดไทยออสเตรเลีย เข้าเยี่ยมคารวะรองนายกรัฐมนตรี
รัฐมนตรีว่าการกระทรวงมหาดไทยออสเตรเลีย เข้าเยี่ยมคารวะรองนายกรัฐมนตรี
วันนี้ (7 พฤศจิกายน 2561) เวลา 10.30 น. ณ โรงแรมรอยัล ออคิด เชอราตัน นายพีเทอร์ ดัตตัน (The Honourable Peter Dutton MP) รัฐมนตรีว่าการกระทรวงมหาดไทยออสเตรเลีย เข้าเยี่ยมคารวะ รองนายกรัฐมนตรี (นายวิษณุ เครืองาม) สรุปสาระสําคัญดังนี้
รองนายกรัฐมนตรีกล่าวต้อนรับนายดัตตันสู่ประเทศไทย หวังว่าการเดินทางเยือนในครั้งนี้จะประสบผลสําเร็จและเป็นประโยชน์ต่อความร่วมมือของทั้งสองฝ่าย โดยไทยมุ่งมั่นที่จะรักษาและส่งเสริมความสัมพันธ์ที่ใกล้ชิดและความเป็นหุ้นส่วนที่สําคัญระหว่างกัน
ไทยพร้อมร่วมมือกับออสเตรเลียเพื่อกระชับความสัมพันธ์อย่างรอบด้าน โดยเฉพาะในด้านการต่อต้านอาชญากรรมข้ามชาติ การต่อต้านการก่อการร้าย แนวคิดสุดโต่งหัวรุนแรง และความมั่นคงไซเบอร์ ซึ่งเป็นประเด็นที่รัฐบาลให้ความสําคัญอย่างมาก และอยู่ภายใต้การกํากับดูแลของกระทรวงมหาดไทยออสเตรเลีย
นอกจากนี้ ในด้านการบรรเทาสาธารณภัย การกู้ภัยและค้นหาซึ่งออสเตรเลียมีความเชี่ยวชาญและมีชื่อเสียงระดับโลก ไทยจึงหวังที่จะแลกเปลี่ยนประสบการณ์และเรียนรู้จากออสเตรเลีย โอกาสนี้ รองนายกรัฐมนตรียังกล่าวขอบคุณออสเตรเลียที่ได้ส่งผู้เชี่ยวชาญมาปฏิบัติภารกิจกู้ภัยที่ถ้ําหลวงด้วย
ด้านรัฐมนตรีว่าการกระทรวงมหาดไทยออสเตรเลียกล่าวขอบคุณที่ให้เข้าพบในครั้งนี้ โดยออสเตรเลียรู้สึกเป็นเกียรติและพร้อมกระชับความสัมพันธ์และความร่วมมือด้านความมั่นคงกับไทยอย่างเป็นรูปธรรม